TROMPOPPIES LANDLOOP BERGFIETSRY SKAAK
TENNIS SKYFSKIET GHOLF PERDESPORT
MUURBAL SWEM BOOGSKIET
Champion of Champions Elite Liga 2de plek - 2017
Hoërskool Eldoraigne bied volop geleentheid vir tennis leerders. 'n Hoogtepunt is die TUKS Skolereeks waar ons tennisspelers hope geleentheid kry om hulle vaardighede te toon.
Die skool beskik oor 'n tennisakademie, BREAKPOINT, wat deur 'n privaatafrigter bedryf word, Tiaan Booysen. Hy kan gekontak word by tiaanbooysen@gmail.com.
Gesels met ons tennis promotor vir meer inligting.
Die afrigters volg 'n internasionale program van die PGA. Spelers wat hierdie program voltooi kry 'n sertifikaat wat internasionaal erken word.
Spelers wat nie gholf as vak neem nie, kan ook afrigting ontvang by die TPGA-afrigters by dieThatchfield Gholfbaan.
Ons binnenshuise fasiliteite wat deel vorm van ons krieket akademie, gee jou as speler ook die kans om te ontwikkel as gholfspeler.
Eldoraigne was reeds by verskeie geleenthede die Noord Gautengwenners. Verskeie provinsiale spelers is al opgelewer, onder andere wenners van die SA Junior-Kampioenskappe en 'n wenner van die SA Senior Amateur-ope. Een van ons spelers het ook al 'n gholfbeurs ontvang vir studies in die VSA.
Ons toer ook in 2018 na Mauritius, so moenie uitmis nie!
Gesels met ons gholf promotor vir meer inligting.
Muurbal is 'n uitstekende sport waar balans, koördinasie, uithouvermoe, krag en ratsheid ontwikkel word.
Daar word jaarliks muurbalspanne in geskryf om aan die skole liga en TUKS Skolereeks deel te neem. Ons beskik oor twee senior en twee 0/16 spanne. Leerders oefen by hul onderskeie muurbal klubs.
Gesels met ons muurbal promotor vir meer inligting.
SA LANDLOOP ATLETE
Skyfskiet is 'n sportsoort vir enige seun of meisie met 'n gedissiplineerde persoonlikheid, geduld en die wilskrag om teen hom- of haarself te kompeteer.
Hoërskool Eldoraigne is bevoorreg om een van die skole in Pretoria te wees wat nog dié sportsoort aanbied en bevorder. Skuts het die geleentheid om by die skool te oefen, neem deel aan kompetisies teen omliggende skole en word aangemoedig om aan al die proewe deel te neem.
Die skool beskik oor 24 gewere waarmee skuts kan skiet, maar meeste van die skuts besit reeds hul eie gewere en toerusting. Eldo-skyfskiet is 'n sport waar die hele familie deel van die skuts-familie kan word.
Gesels met ons skyfskiet promotor vir meer inligting.
Ons het 'n formidabele span van 14 ruiters! Alle leerders is egter welkom om aan te sluit en ons sal graag nuwe jong ruiters in ons midde wil verwelkom.
Ons neem deel aan die Gauteng-Noord liga wat deur SANESA aangebied word. Ruiters kry afrigting by hulle onderskeie ryskole en moet hulle eie perde hê of huur.
Sluit aan by ons span – ons is geesdriftig, uniek en entoesiasties.
Gesels met ons perdry promotor vir meer inligting.
Die Eldo's beskik oor 'n gedugte swemspan wat jaarliks aan die Interhoër B-liga en verskeie vriendskaplike galas deelneem.
Die swemspan beweeg jaarliks van krag tot krag en het beslis golwe gemaak toe ons in die B-liga begin deelneem het. Ons wys dus waarlik ons kan meeding met skole wat al baie jare swem en oor 'n swembad beskik. Ons kan met reg sê dat ons elke jaar kan sien hoe die talent groei in die swembad. Ons is bevoorreg dat ons buurskool 'n swembad het en ons kan van hulle fasiliteite gebruik maak om ons swemmers te slyp en te ontwikkel.
Entoesiasme, uithouvermoë en dissipline is wat die
Eldo-swemspan uniek en suksesvol maak!
Gesels met ons swem promotor vir meer inligting.
Boogskiet het deel geword van ons sport wat ons aanbied in 2017. Ons is baie trots en opgewonde om te sien hoe die leerders gaan presteer.
Ons was bevoorreg om al die NASP Gauteng Provinsiale Boogskiet Kompetisie aan te bied by ons skool. 'n Rekord getal van 415 skuts uit 32 skole van regoor Gauteng het aan hierdie kompetisie deelgeneem. Met Eldoraigne wat ook hul stem kon dik maak tydens die kompetisie.